wickkiey/tamil-wikipedia-chunked huggingface dataset:
# மின்மினி (பாடகர்)

## ஆரம்ப கால வாழ்க்கை

பி.எம். ஜோசப் மற்றும் திரீசாவின் நான்காவது மகளாக மினிமினி 1970 ஆகஸ்ட் 12, அன்று பிறந்தார். மின்மினி பள்ளியில் பி.ஜே.ரோசிலி என்று அழைக்கப்பட்டார். இவரது தந்தை பி.ஏ. ஜோசப் கலைசார்ந்த கலைஞர்களைப் பற்றி தெரிந்து கொள்வதில் தீவிரமாக இருந்தார். 5 வயதில் கலாபவன் இசைக்குழுவுடன் தனது வாழ்க்கையைத் தொடங்கிய இவர், 10 வயதில் தொழில்முறை பாடகியாக ஆனார். மின்மினியின் தாய் திரீசா ஒரு தொழில்முறை பாடகி இல்லை என்றாலும் மின்மினியின் மூத்த சகோதரிகள் தங்கள் கிராம தேவாலயத்தில் உள்ள பெரியர்முகம் செயிண்ட் ஆண்ட்ரூ கத்தோலிக்க தேவாலயத்தில் பாடகர் குழுவில் பாடினார், இது அவர்களின் வீட்டிலிருந்து நடந்து செல்லும் தூரத்தில் இருந்தது. அவர்களைப் பின்பற்றி மினியும் பாடத் தொடங்கினார். இவருடைய தந்தை இவருக்கு தாளத்திலும் சுருதியிலும் பாடக் கற்றுக் கொடுத்தார். சகோதரிகள் ஆலுவாவின் செயின்ட் பிரான்சிஸ் பெண்கள் உயர்நிலைப் பள்ளியில் படிக்கும் போது போட்டிகளில் பங்கேற்றனர். சகோதரிகளில் ஒருவரான ஜான்சி, கலாபவனின் கணமெலா குழுவில் பாடினார்.  
1986 ஆம் ஆண்டு மாநில இளைஞர் திருவிழாவிலும், 1987 பல்கலைக்கழக இளைஞர் திருவிழாவிலும் இசை நிகழ்ச்சிகளில் முதல் பரிசு பெற்றார். தனது குழந்தை பருவத்திலிருந்தே பாடும் போட்டிகளில் ஏராளமான பரிசுகளை வென்றார். அதற்குள் இவர் கொச்சின் ஆர்ட்ஸ் அண்ட் கம்யூனிகேஷன் (சிஏசி) இல் வழக்கமான பாடகியாகிவிட்டார். முன் பட்டம் பெற்ற பிறகு, மின்மினி இசை படிக்க முடிவு செய்து திருப்பூணித்துறை ஆர். எல். வி மியூசிக் அகாதமியில் அனுமதிக்கப்பட்டார். இருப்பினும், இவரிடம் பல மேடை நிகழ்ச்சிகளும் பதிவுகளும் இருந்ததால் படிப்பில் கவனம் செலுத்த முடியவில்லை.
# மின்மினி (பாடகர்)

## தொழில்

மின்மினிக்கு தனது திரை அறிமுகம் வேணு நாகவள்ளி இயக்கிய சுவாகதம் (1988)இல் கிடைத்தது. அதில் ராஜமணி இசையமைத்த மூன்று பாடல்களைப் பாடினார். அவர் இளையராஜா மூலம் தமிழ்த் திரைப்படம் - மீரா (1991)இல் தமிழ்த்திரையிசையில் அறிமுகமானார். இளையராஜா தான் மின்மினிக்கு பெயர் சூட்டினார், அவரது பெயர் தமிழர்களை மிகவும் கவர்ந்தது. மின்மினியின் முதல் தெலுங்குத் திரைப்படம் "ஆத்மபந்தம்" மரகதமணி (கீரவாணி) இசையமைத்தது.  
1992 ஆம் ஆண்டில் ரோஜா படத்திற்காக "சின்ன சின்ன ஆசை" பாடியபோது அவரது பெரிய இடைவெளி வந்தது. சர்வதேச புகழ் ஏ. ஆர். ரகுமான் மின்மினிக்கு பாடும் வாய்ப்பளித்தார். இசை உலகில் ஒரு புதிய போக்கை அமைத்த பாடல் தெலுங்கு மற்றும் இந்தியில் மறு ஆக்கம் செய்யப்பட்டது மற்றும் மின்மினி அவர்களே பாடியது.  
மின்மினி ஒரு சில கன்னடப் பாடல்களைப் பாடியுள்ளார்.  
மலையாளம், தமிழ், தெலுங்கு, இந்தி, கன்னடம், ஒரியா மற்றும் படகா என ஏழு வெவ்வேறு மொழிகளில் சுமார் 2,000 திரைப்பட பாடல்களை மின்மினி பாடியுள்ளார். மலையாளத்தில் ஜான்சன் , ரவீந்திரன் , எஸ்.பி. வெங்கடேஷ் , பம்பாய் ரவி , மோகன் சித்தாரா போன்ற இசை இயக்குனர்களின் இசையில் பாடினார்.  
கோபி சுந்தர் 2015 ஆம் ஆண்டில் மில்லி படத்திற்காக இவரை "கண்மணியே" பாடலுடன் மீண்டும் பாட வைத்தார். 'சிரகோடின்ஜா கினக்கால்' படத்தின் "நிலகுடம்" 2015 இல் வெற்றிப் பாடலாக மாறியது.
# மின்மினி (பாடகர்)

## விருதுகள்

சிங்கப்பூர் மாநில அரசு விருது, சிறந்த பெண் பின்னணிக்கான தமிழக மாநில திரைப்பட விருது , பிலிம்பேர் விருது , சினிமா எக்ஸ்பிரஸ் விருது, திரைப்பட ரசிகர்கள் சங்க விருது (தெலுங்கு), கேரள திரைப்பட அறை விருது மற்றும் சுமு விருது உட்பட பல விருதுகளை அவர் பெற்றுள்ளார். .
# மின்மினி (பாடகர்)

## தனிப்பட்ட வாழ்க்கை

மின்மினி 1995 இல் ஜாய் மேத்யூவை மணந்தார். தம்பதியருக்கு ஒரு மகனும் மகளும் உள்ளனர். 1993 இல் இலண்டனில் நடந்த ஒரு மேடை நிகழ்ச்சியில் மின்மினி தனது குரலை இழந்தார். இவரால் சில ஆண்டுகள் பேசக்கூட முடியவில்லை. இவர் சிகிச்சைகளினால் குரலை மீண்டும் பெற்று வந்தார். கொச்சினில் ஜாய்ஸ் அகாடமி ஆஃப் பெர்பார்மிங் ஆர்ட்ஸ் என்ற இசைப் பள்ளியையும் தொடங்கினார் .
# சுண்டா நீரிணை

**சுண்டா நீரிணை** என்பது, இந்தோனீசியத் தீவுகளான சாவாவுக்கும், சுமாத்திராவுக்கும் இடையே அமைந்துள்ள நீரிணையாகும். இது, ஜாவாக்கடலை, இந்தியப் பெருங்கடலுடன் இணைக்கிறது. இப்பெயர் மேற்கு சாவாவைக் குறிக்கும் பெயரான பாசுண்டான் என்பதிலிருந்து வந்தது. மேற்கு சாவாவின் தாயக மக்களும் சுண்டானியர்கள் என அழைக்கப்படுகின்றனர்.
# சுண்டா நீரிணை

## புவியியல்

இந்த நீரிணை, வடகிழக்கு/ தென்மேற்குத் திசையில் அமைந்துள்ளது. இதன் வடகிழக்கு முனையில் சுமாத்திராவில் உள்ள துவா முனைக்கும், சாவாவில் உள்ள புஜாத் முனைக்கும் இடையில் இந்நீரிணையின் மிகக் குறைவான அகலம் காணப்படுகின்றது. இவ்வகலம் 24 கி.மீ. மேற்கு முனையில் இது மிகவும் ஆழமானது. ஆனால், கிழக்கு நோக்கி இது ஒடுங்கிச் செல்லும்போது, கிழக்கு முனையின் சில பகுதிகளில் ஆழம் 20 மீ (65 அடி) க்குக் குறைகின்றது. இதனாலும், மணல் மேடுகள், மிக வலுவான அலை நீரோட்டம், எண்ணெய் மேடைகள் போன்ற மனிதர் உருவாக்கிய தடைகள் ஆகியவை இருப்பதனாலும் இந்நீரிணையில் கப்பல்கள் செல்வது கடினமானது. எனினும் பல நூற்றாண்டுகளாக இது ஒரு முக்கியமான கப்பல் போக்குவரத்துப் பாதையாக இருந்துள்ளது. குறிப்பாக, மலுக்குத் தீவுகளுக்குச் செல்வதற்கான நுழைவழியாக இதை ஒல்லாந்தக் கிழக்கிந்தியக் கம்பனி பயன்படுத்தியது. இருந்தாலும், நீரிணை ஒடுக்கமான இருப்பதாலும், ஆழம் குறைவு என்பதாலும், பதை விபரங்கள் துல்லியமாக இல்லாததாலும், பல பெரிய நவீன கப்பல்களுக்கு இவ்வழி பொருத்தமானது அல்ல. இவ்வகைக் கப்பல்கள் மலாக்கா நீரிணையூடாகவே செல்கின்றன.
# 2017 உத்தரப் பிரதேச சட்டமன்றத் தேர்தல்

**2017சட்டப் பேரவை தேர்தல்**உத்தரப் பிரதேச சட்டமன்றத்திற்கான 403 உறுப்பினர்களைத் தேர்ந்தெடுக்க 2017 ஆம் ஆண்டின் பிப்ரவரி, மார்ச் மாதங்களில் நடந்த தேர்தலைக் குறிக்கும்.
# 2017 உத்தரப் பிரதேச சட்டமன்றத் தேர்தல்

## பின்னணி

தேர்தல்தேதிகளை இந்தியத் தேர்தல் ஆணையம் 2016 இல் அறிவிக்கவில்லை. 2012இல்நடந்தமுந்தைய தேர்தலில் சமாச்வாதி கட்சி பெரும்பான்மை பலத்துடன் வெற்றி பெற்றது. அகிலேசு யாதவ் தலைமையில் அரசு அமைக்கப்பட்டது. இந்த சட்டமன்றம் 2017 மே மாதம் முடிவடைகிறது. உத்திரப் பிரதேசம், பஞ்சாப், கோவா, குசராத், மணிப்பூர் ஆகிய மாநிலங்களுக்கு பிப்ரவரி மார்ச் மாதங்களில் வாக்குப்பதிவு நடைபெறும். உத்திரப் பிரதேசத்துக்கு பிப்பரவரி 11, 15, 23, 27 மார்ச்சு 4, 8 என ஏழு கட்டமாக வாக்குப்பதிவு நடைபெறும் என தேர்தல் ஆணையம் அறிவித்தது வாக்கு எண்ணிக்கிக்கை மார்ச்சு 11 அன்று நடைபெறும். தேர்தல் தேதி அறிவிக்கப்பட்ட 04 சனவரி முதல் நடத்தை விதிகள் நடைமுறைக்கு வந்தன.
# 2017 உத்தரப் பிரதேச சட்டமன்றத் தேர்தல்

## தேர்தல் முறையில் மாற்றங்கள்

சனவரி 2016 இல், இந்தியதேர்தல் ஆணையம்<nowiki/>புதுப்பிக்கப்பட்ட வாக்காளர் அட்டவணையை அனைத்து 403 சட்டசபை தொகுதிகளுக்கும் வெளியிட்டது.ஜீலை 2016இல் வாக்குச் சாவடி எண்ணிக்கையை அதிகரிக்க முடிவெடுத்தது.1,500க்கும் மேற்பட்ட பதிவு செய்யப்பட்ட வாக்காளர்களைக் கொண்டவாக்குச் சாவடிகள் உள்ள இடங்களில் புதிய தேர்தல் மையங்கள் அமைக்கப்படும். முசாபர்நகர், புதனா, புர்காசி, கடோலி, சார்தாவால், மித்னாப்பூர்ஆகிய ஆறு தொகுதிகளில் வாக்குச்சாவடிகளின் எண்ணிக்கை 1,769 இலிருந்து 1,819 ஆக அதிகரிக்கப்படும்.  
வாக்காளர் சரிபார்க்கும் காகித தணிக்கை சோதனைபரேலி, ஆக்ரா கன்டோன்மென்ட், தெற்கு ஆக்ரா, அலிகார், கோவிந்த் நகர், ஆரிய நகர், சாசகான்பூர், காசியாபாத், மீரட், மொரடாபாத், அலகாபாத் வடக்கு, அலகாபாத் தெற்கு, நகர்புற கோரக்பூர், அயோத்தியா, சான்சி நகர், மேற்கு லக்னோ, கிழக்கு லக்னோ, லக்னோ வடக்கு, வாரணாசி கன்டோன்மென்ட், வாரணாசி வடக்கு ஆகிய 20தொகுதிகளில் பயன்படுத்தப்படும்.
# 2017 உத்தரப் பிரதேச சட்டமன்றத் தேர்தல்

## அட்டவணை

| நிகழ்வு | தேதி |  |
| --- | --- | --- |
| தேர்தல் அறிவிப்பு | 4 சனவரி 2017 |  |
| வேட்பு மனு அளிப்பு தொடக்கம் | 17, 20, 24, 30 சனவரி, 02, 07, 09 பிப்ரவரி 2017 |  |
| வேட்பு மனு அளிக்க இறுதி நாள் | 24, 27, 31 சனவரி, 06, 09, 14, 17 பிப்ரவரி 2017 |  |
| வேட்பு மனு பரிசீலனை | 25, 30 சனவரி, 0,7,10, 16, 17 பிப்ரவரி 2017 |  |
| வேட்பு மனு திரும்ப இறுதி நாள் | 27 சனவரி, 01, 03, 09, 13, 18, 20 பிப்ரவரி 2017 |  |
| வாக்குப்பதிவு நாள் | 11 , 15 19, 23, 27 பிப்ரவரி, 04, 08 மார்ச்சு 2017 |  |
| வாக்குப்பதிவு எண்ணப்படும் தேதி | 11 மார்ச்சு 2017 | } |  
முதல் கட்டத்தில் 73 தொகுதிகளுக்கும், இரண்டாம் கட்டத்தில் 67 தொகுதிகளுக்கும், மூன்றாம் கட்டத்தில் 69 தொகுதிகளுக்கும், நான்காம் கட்டத்தில் 53 தொதிகளுக்கும், ஐந்தாம் கட்டத்தில் 52 தொகுதிகளுக்கும், ஆறாம் கட்டத்தில் 49 தொகுதிகளுக்கும், ஏழாம் கட்டத்தில் 40 தொகுதிகளுக்கும் தேர்தல் நடைபெற்றது.
# 2017 உத்தரப் பிரதேச சட்டமன்றத் தேர்தல்

## அரசியல் மாற்றங்கள்

### பகுசன் சமாச் கட்சி

2017ஆம் ஆண்டு தேர்தல் பகுசன் சமாச் கட்சிக்கும் பாரதீய சனதா கட்சிக்கும் இடையே கடும் போட்டி இருக்கும் என எதிர்பார்க்கப்படுகிறது. ஆகத்து 2016இல் பகுசன் சமாச் கட்சி *சர்வஜன் ஹித்தே, சர்வஜன் சுக்கே* என்று பல பேரணிகளை நடத்தியுள்ளது.இப் பேரணிகள் ஆக்ராவில் தொடங்கி பெரும் பேரணிகளாக அசம்கர்,, அலகாபாத் மற்றும் சகாரன்பூர் நகரங்களில் நடந்தது. இப் பேரணிகளில் மாயாவதி குமாரி ஆளும் attacked misrule and Gundaraj of சமாச்வாதி கட்சியின் முறையற்ற ஆட்சியையும் மக்களுக்கு பாதுகாப்பு இன்மை குறித்தும் தாக்கி பேசினார் , மத அரசியல் செய்வதாகவும் *ஆச் தின் (நல்ல நாட்கள்)* என்ற பாசகவின் நிறைவேற்றாத உறுதிமொழி குறித்தும் தாக்கினார். மேலும் காங்கிரசின் மோசமான அரசியலையும் தாக்கினார் . 9 செப்டம்பர் 2016 அன்று பசகவின் நிறுவன தலைவர் கன்சிராம் அவர்களின் பத்தாவது பரிநிர்வாணம் விழா நடக்கிறது. அச்சமயம் மாநிலத்தின் பல பகுதிகளில் இருந்தும் பெருந்திரளான மக்கள் அங்கு கூடினர் பசக 100 தொகுதிகளுக்கு மேல் முசுலிம் வேட்பாளர்களை நிறுத்தியுள்ளது. இது இது நாள் வரை உபியில் பெரும் கட்சியின் சார்பாக நிறுத்தப்பட்டுள்ள அதிகபட்ச முசுலிம் வேட்பாளர்கள் ஆகும். 2016 ஆகத்தில் மூன்று முசுலிம் காங்கிரசு ச.ம.உ களும், ஒரு சமாச்வாதி கட்சியின் ஒரு முசுலிம் ச.ம.உ றும் பசகவில் இணைந்தனர். பாசகவிலிருந்து முன்னாள் அமைச்சர் பகசயில் இணைந்தார்
# 2017 உத்தரப் பிரதேச சட்டமன்றத் தேர்தல்

## அரசியல் மாற்றங்கள்

### சமாச்வாதி கட்சி

16 மார்ச்சு 2016 அன்று சமாச்வாதி கட்சி 142 வேட்பாளர்கள் கொண்ட முதல் வேட்பாளர் பட்டியலை வெளியிட்டது. குடும்பச் சண்டைகள் கட்சியின் செல்வாக்கை பாதிக்கும் என்று கருதப்படுகிறது. கட்சி தலைவர் முலாயம் சிங் யாதவுடனும் அவரது தம்பியான சிவ்பால் யாதவுடனும் முலாயமின் மகனும் உத்திரப் பிரதேச முதல்வருமான அகிலேசு யாதவிற்கும் மோதல் முற்றியது. வேட்பாளர் பட்டியலில் இடம் பெறாத ச.ம.உ களை அவர் சந்திக்கிறார். முலாயம் அறிவித்த 325 வேட்பாளர்களுக்கு போட்டியாக அகிலேசு யாதவ் 235 வேட்பாளர்களை அறிவித்துள்ளார் மகனும் மாநில முதல்வருமான அகிலேசு யாதவையும் அவரது தம்பி ராம்கோபால் யாதவையும் ஆறு ஆண்டுகளுக்கு சமாச்வாதி கட்சியிலிருந்து நீக்கி முலாயம் சிங் யாதவ் உத்தரவிட்டுள்ளார். சனிக்கிழமை அன்று அகிலேசு யாதவையும் ராம்கோபாலையும் ஆறு ஆண்டுகளுக்கு கட்சியிலிருந்து நீக்கிய அறிவிப்பை முலாயம் திரும்ப பெற்றுக்கொண்டார். ஞாயிறு அன்று தேசிய பொதுக்குழுவை கூட்டி அகிலேசை பொதுக்குழு \ கட்சி தலைவர் ஆக்கியதற்காக முலாயம் மீண்டும் ராம் கோபால் யாதவை கட்சியை விட்டு நீக்கினார் யார் கட்சிக்கு தலைவர் என்பதில் அகிலேசுக்கும் முலாயம் குழுவுக்கும் தகராறு உள்ளதால் தாங்களே உண்மையான சமாச்வாதி கட்சி என்றும் தங்களுக்கே மிதிவண்டி சின்னம் கிடைக்கவேண்டும் என்றும் தேர்தல் ஆணையத்திடம் முறையிட்டு உள்ளார்கள்,. சனவரி 17 அன்று தீர்ப்பு வழங்குவதாக தேர்தல் ஆணையம் கூறியுள்ளது அகிலேசுக்கு சைக்கிள் சின்னத்தை ஒதுக்கி அவரது குழுவே உண்மையான சமாச்வாதி என தேர்தல் ஆணையம் அறிவித்துள்ளது 298 தொகுதிகள் சமாச்வாதி கட்சிக்கும் 105 தொகுதிகள் காங்கிரசுக்கும் ஒதுக்கப்பட்டு கூட்டணி உறுதியாகியுள்ளது. முலாயம் சிங் யாதவ் சமாச்வாதி சச்வந்த் நகர் தொகுதியில் கட்சி வேட்பாளருக்கு வாக்கு கேட்காமல் அவரை எதிர்த்து நிற்கும் தன் தம்பி சிவ்பால் யாதவுக்கு வாக்கு சேகரித்தார் சமாச்வாதி கூட்டணிக்காக லாலு பிரசாத் யாதவ் பரப்புரை மேற்கொள்கிறார். சமாச்வாதி வேட்பாளர் வாரணாசி கன்டோன்மெண்ட் தொகுதியிலிருந்து விலகிக்கொண்டார்.
# 2017 உத்தரப் பிரதேச சட்டமன்றத் தேர்தல்

## அரசியல் மாற்றங்கள்

### பாசக

முதலமைச்சர் வேட்பாளரை தாங்கள் அறிவிக்காமல் தேர்தலை சந்திப்போம் என்று பாசக கூறியது மூத்த காங்கிரசு தலைவர் ரீட்டா பகுகுணா பாசகவில் சேர்ந்தார். காங்கிரசு, பசக, சமாச்வாதி கட்சி ஆகியவற்றின் ஆறு ச.ம.உ கள் பாசகவில் இணைந்தனர். சமாச்வாதி கட்சியின் பா சட்டமன்ற உறுப்பினரும் கட்சி சார்பாக அறிவிக்கப்பட்ட வேட்பாளரும் முன்னாள் அமைச்சருமான ராசா மகேந்திரா அரிடமன் சிங்கும் கெராகெர் தொகுதி வேட்பாளருமான அவரது மனைவி ராணி பக்சாலிக்கா சிங்கும் பாசகவில் சேர்ந்தனர் ராசா மகேந்திரா சிங் 1993லிருந்து 2012 வரை பாசகவில் இருந்தார் என்பது குறிப்பிடத்தக்கது.
# 2017 உத்தரப் பிரதேச சட்டமன்றத் தேர்தல்

## அரசியல் மாற்றங்கள்

### காங்கிரசு

தன் முதலமைச்சர் வேட்பாளராக சீலா தீட்சித்தை காங்கிரசு முன்னிறுத்துகிறது. சமாச்வாதி கட்சியுடன் (அகிலேசு தலைமையிலுள்ள) கூட்டணி வைக்க காங்கிரசு முயன்று வருகிறது. காங்கிரசு சமாச்வாதி கட்சி கூட்டணி உறுதியாகியுள்ளது.
# 2017 உத்தரப் பிரதேச சட்டமன்றத் தேர்தல்

## கருத்துக் கணிப்புகள்

| தேதி | மேற்கோள் |  |  |  |  |  |
| --- | --- | --- | --- | --- | --- | --- |
| மே 2016 | ஏபிபி நியுசு | 185 | 120 | 80 | 13 | 5 |
| Jul-ஆகத்து 2016 | ஏபிபி நியுசு - லோத்நிதி | 103-113 (108) | 124-134 (129) | 141-151 (146) | 8-14 (11) | 6-12 (9) |
| ஆகத்து 2016 | இந்தியா டுடே - சி வோட்டர் | 95-111 (103) | 134-150 (142) | 133-149 (141) | 5-13 (9) | 4-12 (8) |
| அக்டோபர் 2016 | இந்தியா டுடே - ஆக்சிசு | 115-124 (120) | 170-183 (177) | 94-103 (99) | 8-12 (10) | 2-6 (4) |
| நவ-டிச 2016 | இசிடிவி டெக்னாலசி | 108 | 194 | 57 | 30 | 14 |
| சனவரி 2017 | ஏபிபி நியுசு - லோத்நிதி - சிடிடிஎசு | 93-103 (98) | 129-139 (134) | 141-151 (146) | 13-19 (16) | N/A |
| சனவரி 2017 | இந்தியா டுடே - ஆக்சிசு | 79-85 (82) | 206-216 **(211)** | 92-97 (95) | 5-7 (6) | 7-11 (9) |
| சனவரி 2017 | விடிபி அசோசியேட்சு | 76 | 165 | 149 | 04 | N/A |
| **சராசரி** | 110 | 159 | 114 | 12 | N/A | } |
# 2017 உத்தரப் பிரதேச சட்டமன்றத் தேர்தல்

## வாக்குப்பதிவு

முதல் கட்டத்தில் 73 தொகுதிகளுக்கு நடந்த தேர்தலில் 64% வாக்குகள் பதிவாகின. இரண்டாம் கட்டத்தில் 67 தொகுதிகளுக்கு நடந்த தேர்தலில் 66% வாக்குகள் பதிவாகின.
மூன்றாம் கட்டத்தில் 69 தொகுதிகளுக்கு நடந்த தேர்தலில் 62% வாக்குகள் பதிவாகின
நான்காம் கட்டத்தில் 53 தொகுதிகளுக்கு நடந்த தேர்தலில் 61% வாக்குகள் பதிவாகின.
ஐந்தாவது கட்டத்தில் 52 தொகுதிகளுக்கு நடந்த தேர்தலில் 57.36% வாக்குகள் பதிவாகின. ஆறாவது கட்டத்தில் 49 தொகுதிகளுக்கு நடந்த தேர்தலில் 57.03% வாக்குகள் பதிவாகின. ஏழாவது கட்டத்தில் 40 தொகுதிகளுக்கு நடந்த தேர்தலில் 60.03% வாக்குகள் பதிவாகின.
# 2017 உத்தரப் பிரதேச சட்டமன்றத் தேர்தல்

## முடிவுகள்

| கட்சியின் பெயர் | வென்ற தொகுதிகளின் எண்ணிக்கை | பெற்ற வாக்கு % |  |
| --- | --- | --- | --- |
| பாசக - தேசகூ | **312** | 39.7 |  |
| அப்னா தளம் (சோனேலால்) -தேசகூ | 9 | 1.0 |  |
| சுகல்தேவ் பாரதிய சமாச் கட்சி - தேசகூ | 4 | 0.7 |  |
| சமாச்வாதி கட்சி | 47 | 21.8 |  |
| இந்திய தேசிய காங்கிரசு சமாவாதி கூட்டணி | 7 | 6.2 |  |
| பகுசன் சமாச் கட்சி | 19 | 22.2 |  |
| ராசுட்டிரிய லோக்தளம் | 1 | 1.8 |  |
| நிர்பல் இந்தியன் சோகித் அமாரா ஆம் தளம் | 1 | 0.6 |  |
| சுயேட்சைகள் | 3 | 2.6 | } |
# 2017 உத்தரப் பிரதேச சட்டமன்றத் தேர்தல்

## இதையும் பார்க்க

- 2022 உத்தரப் பிரதேச சட்டமன்றத் தேர்தல்
- பஞ்சாப் சட்டமன்றத் தேர்தல், 2017
- கோவா சட்டமன்றத் தேர்தல், 2017
- மணிப்பூர் சட்டமன்றத் தேர்தல், 2017
- உத்தராகண்ட சட்டமன்றத் தேர்தல், 2017
# லோம்போக் நீரிணை

**லோம்போக் நீரிணை** என்பது, சாவாக் கடலையும், இந்தியப் பெருங்கடலையும் இணைக்கும் ஒரு நீரிணை. இது இந்தோனீசியத் தீவுகளான பாலிக்கும், லோம்போக்குக்கும் இடையில் அமைந்துள்ளது. கிலித் தீவுகள் லோம்போக்கின் பக்கத்தில் உள்ளன. இதன் மிக ஒடுக்கமான பகுதி தெற்கு நுழைவாயில் பகுதியில் லோம்போக் தீவுக்கும், நூசா பெனிடாத் தீவுக்கும் இடையில் அமைந்துள்ளது. இவ்விடத்தில் நீரிணையின் அகலம் 20 கி.மீ. வடக்கு நுழைவுப் பகுதியில் இதன் அகலம் 40 கி.மீ. நீரிணையின் நீளம் 60 கி.மீ. இதன் ஆழம், மலாக்கா நீரிணையின் ஆழத்தை விடக் மிகவும் கூடுதலாக 250 மீட்டர்களாக இருப்பதால், மலாக்கா நீரிணையூடாகச் செல்ல முடியாத கப்பல்கள் பெரும்பாலும் லோம்போக் நிரிணையையே பயன்படுத்துகின்றன.  
இந்தியப் பெருங்கடலுக்கும், பசிபிக் பெருங்கடலுக்குமிடையே நீர்ப் பரிமாற்றம் ஏற்படுத்தும் இந்தோனீசிய ஊடுநீரோட்டத்தின் முக்கிய வழிகளுள் ஒன்றாக லோம்போக் நீரிணை உள்ளது.  
இந்தோமலாயா சூழ்நிலைமண்டல விலங்கு வளப் பகுதிக்கும், அதிலிருந்து வேறுபட்டுத் தனித்துவமாகக் காணப்படும் ஆசுத்திரலேசிய விலங்கு வளப் பகுதிக்கும் இடையிலான உயிர்ப்புவியியல் எல்லையின் ஒரு பகுதியாகவும் இந்த நீரிணை உள்ளது. இவ்விரு பகுதிகளிலும் வாழும் விலங்குகள் வேறுபட்டுக் காணப்படுவதையும், இவற்றுக்கிடையே சடுதியான மாற்றத்தைக் காட்டும் எல்லை காணப்படுவதையும் முதலில் எடுத்துக்காட்டிய அல்பிரட் ரசல் வாலசு என்பவர் பெயரில் இந்த எல்லை வாலசுக் கோடு என அழைக்கப்படுகிறது.  
லோம்போக் நீரிணையின் ஆழமே இதன் இரு பக்கங்களிலும் வாழும் விலங்குகள் தனிமைப்பட்டதற்கான காரணம் என உயிரியலாளர்கள் நம்புகின்றனர். பிளீத்தோசீன் பனிக்கட்டிக் காலத்தில் கடல் நீர் மட்டம் குறைவாக இருந்தபோது, பாலி, சாவா, சுமாத்திரா ஆகிய தீவுகள் ஒன்றுடன் ஒன்றும், ஆசியத் தலைநிலத்துடனும் இணைந்திருந்தன. இதனால் இத்தீவுகள் ஆசிய விலங்குகளைக் கொண்டுள்ளன. லோம்போக் நீரிணையின் ஆழம் லோம்போக்கையும், சுண்டா சிறு தீவுகளையும் ஆசியத் தலைநிலத்தில் இருந்து பிரித்து வைத்திருந்தது. இதனால் இப்பகுதியில் ஆசுத்திரலேசிய விலங்குகளே காணப்படுகின்றன.
# அராலி இந்துக் கல்லூரி

**அராலி இந்துக் கல்லூரி** (*Araly Hindu College*) இலங்கையின் வடக்கே அராலி எனும் கிராமத்தில் அமைந்துள்ள ஓர் அரசாங்கப் பாடசாலை ஆகும்.
# அராலி இந்துக் கல்லூரி

## வரலாறு

தில்லையம்பலம் சரவணமுத்து என்பவரின் முயற்சியால் உருவான ஒரு திண்ணைப் பாடசாலை 1923 இல் ஸ்ரீகணேசா வித்தியாலயம் என்ற பெயரில் சைவ வித்தியா விருத்திச் சங்கத்தின் ஆதரவில் இயங்கத் தொடங்கியது. ஸ்ரீகணேசா வித்தியாலயம், அராலி இந்து ஆங்கிலப் பாடசாலையும் இணைந்ததே அராலி இந்துக் கல்லூரி ஆகும். 1923 இல் ஸ்ரீகணேசா வித்தியாலயத்தில் 1-7 வரையான வகுப்புகளும் அராலி இந்து ஆங்கிலப் பாடசாலையில் 1-8 வரையான வகுப்புகளும் இருந்தன. பின்னர் 1926ல் ஸ்ரீகணேசா வித்தியாலயம் 1-5 வரையான வகுப்புகளுடனும் அராலி இந்து ஆங்கிலப் பாடசாலை வளர்ச்சியடைந்து 6-11 வரையான வகுப்புகளுடனும் இயங்கத்தாெடங்கியது. ஸ்ரீகணேசா வித்தியாலயம் அமைந்திருந்த காணி உரிமையாளரின் மகள் பாடசாலைக்கு பாெருள் ஏற்றி வந்த வாகனம் விபத்துக்குள்ளாக்கி இறந்துவிட்டார். இவர் தனது மகளின் நினைவாக பாடசாலைக்கு காெடுக்கப்பட்டதே இந்நிலம் ஆகும். 1960ம் ஆண்டு இலங்கை அரசு பாடசாலைகளைப் பொறுப்பேற்ற போது, இவ்விரு பாடசாலைகளும் அரசாங்கத்தின் பொறுப்பில் அராலி இந்துக் கல்லூரி என்ற பெயருடன் 1-11 வரையான வகுப்புகளாக மாற்றமடைந்தது.
# அராலி இந்துக் கல்லூரி

## பிரதானமான விடயங்கள்

### நாேக்கு

அறிவாற்றல் உள்ள சமுதாயத்தை உருவாக்கல்.
# அராலி இந்துக் கல்லூரி

## பிரதானமான விடயங்கள்

### தூர நாேக்கு

தேசிய கல்விக் காெள்கைக்கு ஏற்ப மாணவ சமுதாயத்தை வழிகாட்டி எதிர்கால சவால்களுக்கு முகம் காெடுக்கக்கூடிய ஆக்க பூர்வமான செயற்திறனுடைய அறிவாற்றல் காெண்ட நற்பிரஜைகளை உருவாக்கல்.
# அராலி இந்துக் கல்லூரி

## சமய விழுமியங்கள்

இங்கு நால்வர் குருபூசை, தைப்பாெங்கல் விழா, நவராத்திரி விழா பாேன்ற விழாக்கள் காெண்டாடப்படுகின்றன. வெள்ளிக் கிழமை தாேறும் சிவபுராணம் ஓதப்பட்டு சமய நற்சிந்தனை இடம்பெறும்.
# அராலி இந்துக் கல்லூரி

## இணைபாடவிதானச் செயற்பாடுகள்

இக் கல்லூரி மாணவர்கள் காேட்டமட்ட உதைபந்தாட்டம் தமிழ்த் தினப் பாேட்டி சமூக விஞ்ஞானப் பாேட்டி ஆகிய பாேட்டிகளில் வெற்றியைப் பெற்றுக் காெண்டுள்ளனர். விசேட தேவை உடையாேருக்கான வலய மட்டப் பாேட்டியில் நே.அம்பிகைபாலன் எனும் மாணவன் சித்திரம் நடனம் ஆகியவற்றில் 1ம் இடத்தையும் வி.லக்சனா எனும் மாணவி சித்திரத்தில் 2ம் இடத்தையும் பெற்றுக் காெண்டார்கள். நீண்ட காலத்தின் பின்னர் 2016ம் ஆண்டு புலமைப் பரிசில் பரீட்சையில் ஒருவர் சித்தியடைந்துள்ளார்.
# அராலி இந்துக் கல்லூரி

## 2016ல் கல்லூரி

இவ்வாண்டில் இக் கல்லூரி அதிபர், பகுதி நேர ஆசிரியர், தாெண்டர் ஆசிரியர் உட்பட 23 ஆசிரியர்களுடனும் கல்விசாரா ஊழியர் ஒருவருடனும் 324 மாணவர்களுடனும் இயங்கி வருகின்றது.
# அராலி இந்துக் கல்லூரி

## நடைமுறையிலுள்ள செயற்றிட்டங்கள்

:ஆரம்ப மாணவர் செயற்றிட்டம்.
:ஆரம்ப ஆசிரியர் செயற்றிட்டம்.
:இடை நிலை மாணவர் செயற்றிட்டம்.
:இடை நிலை ஆசிரியர் செயற்றிட்டம்.
:தரம் 1-5 மாணவர்களுக்கான மாெழி செயற்றிட்டம்.
# அராலி இந்துக் கல்லூரி

## அதிபர்கள்

- காராளசிங்கம்
- ராமலிங்கம்
- முத்துக்குமாரசுவாமி
- சிவகுருநாதன்
- சண்முகராஜா
- பாென்னம்பலம்
- ஆறுமுகராஜா
- தாஸ்
- குமாரவேலு
- என். எஸ். செல்வராஜா (01-01-1989 - 29-07-1997)
- எம். மகாதேவா (30-07-1997 - 20-11-2001)
- வி. மாேகனநாதன் (28-11-2001 - 02-01-2010)
- ஏ. பேரின்பநாயகம் (01-02-2010 - 03-04-2014)
- பி. பாலகுமார் (01-09-2014 - இன்றுவரை)
# அராலி இந்துக் கல்லூரி

## மன்றங்கள்

### மாணவர் மன்றங்கள்

- தமிழ் மன்றம்
- கணித விஞ்ஞான மன்றம்
- அழகியல் மன்றம்
- ஆங்கில மன்றம்
- சுகாதார மன்றம்
- பழைய மாணவர் மன்றம்
# அராலி இந்துக் கல்லூரி

## மன்றங்கள்

### கழகங்கள்

- சாரணர் சாரணியர்
# அராலி இந்துக் கல்லூரி

## பாடசாலைப் பண்

இராகம்: மோகனம்  
தாளம்: ஆதி.  
இயற்றியவர்: கி. நெல்லைநாதர் (ஆசிரியர்)  
இசையமைப்பு: திருமதி சி. விஜயரட்ணம் (ஆசிரியர்)  
:வாழிய அராலி இந்துக் கல்லூரி
:வாழியவாழிய வாழியவே
:வையகம் எங்கும் புகழ்ந்திடஎங்கும்
:வளர் கல்லூரி வாழியவே  
:ஈழமணித் திருநாட்டினில் எங்கும்
:இலங்கிடும் கலைகள் ஓங்கும்
:சூழிசைக் கழகம் இதுவேஎன்றும்
:துலங்கிடும் கலையகம் இதுவே  
:செந்தமிழ் ஆங்கிலம் சேர்ந்து விளங்கும்
:திருநிறைக் கழகமும் இதுவே
:எந்தையர் அன்புடன் இனிதுறகாத்து
:ஏத்து கல்லூரி இதுவே  
:அழகுக் கலையும் மணியார் நெசவும்
:அருவிஞ்ஞானக் கலையும்
:உழவுக் கலையும் ஓங்க நல்கும்
:உயர் கல்லூரி வாழியவே  
:திங்கள் பாேலதிகழ்ந்திடக் கல்வி
:செல்வமளித்திடும் தாயே
:எங்குசென்றாலும் எத்துயர் வரினும்
:என்றும் நின்நலம் மறவாேம்  
:இனிய நற்கலைகள் நல்குமராலி
:இந்துக் கல்லூரி வாழ்க
:இன்பமே சூழ்ந்திட வாழ்கவாழ்க
:எல்லாேரும் வாழ்ந்திட வாழ்க வாழ்க.....
# வாலசுக் கோடு

**வாலசுக் கோடு** (Wallace Line) அல்லது **வாலசின் கோடு** (Wallace's Line) என்பது, ஆசியச் சூழ்நிலை மண்டலத்தையும், ஆசியாவுக்கும், ஆசுத்திரலேசியாவுக்கும் இடையிலான மாறுநிலைப் பகுதியான வாலசியச் சூழ்நிலை மண்டலத்தையும் பிரிக்கின்ற விலங்குவளம்சார் எல்லைக்கோடு ஆகும். இது, 1859ல் பிரித்தானிய இயற்கையியலாளர் அல்பிரட் ரசல் வாலசு என்பவரால் வரையப்பட்டது. இக்கோட்டுக்கு வடக்கே, ஆசிய இனங்களோடு தொடர்புடைய உயிரினங்களும், கிழக்கில், ஆசியாவையும் ஆசுத்திரேலியாவையும் மூலமாகக் கொண்ட இனங்கள் கலந்தும் காணப்படுகின்றன. 19ம் நூற்றாண்டில் வாலசு கிழக்கிந்தியாவூடாகப் பயணம் மேற்கொண்டிருந்தபோது இந்தத் தெளிவான வேறுபாட்டைக் கவனித்தார்.  
இக்கோடு, இந்தோனீசியாவுக்கூடாக போர்னியோவுக்கும், சுலவேசிக்கும் இடையிலும், பாலிக்கும் லோம்போக்குக்கும் இடையில் லோம்போக் நீரிணையூடாகவும் செல்கிறது. பாலிக்கும் லோம்போக்குக்கும் இடையிலான தூரம் குறைவு. ஏறத்தாழ 35 கிமீ (22 மைல்). பல பறவைகள் மிகச் சிறிய கடற்பரப்பையே தாண்டுவதில்லை ஆதலால், பல பறவையினங்களின் பரம்பல் இந்த எல்லையைக் கடந்து காணப்படவில்லை. சில வௌவால் இனங்கள் இந்த எல்லைக்கு இருபுறமும் காணப்படுகின்றன. ஆனால், பிற பாலூட்டிகள் எல்லைக்கு ஏதோ ஒரு பக்கத்திலேயே உள்ளன. ஆனால், நண்டு உண்ணும் ஒருவகைக் குரங்குகளை இரண்டு பக்கங்களிலும் காணமுடிகிறது. மேலோட்டமான விலங்குகளின் பரவல் கோலம் கருத்தைக் கவரக்கூடிய வகையில், வாலசின் கருத்துக்கு இயைபானதாகவே காணப்படுகிறது. தாவர வளங்கள், விலங்கு வளங்களைப்போல வாலசின் கோட்டைப் பின்பற்றவில்லை.
# வாலசுக் கோடு

## வரலாற்றுப் பின்னணி

பெர்டினன்டோ மகெலன் கொல்லப்பட்ட பின்னர் அவரது பயணத்தைத் தொடர்ந்த அந்தோனியோ பிடாபெட்டா என்பவர், பிலிப்பைன்சுக்கும், மலுக்குத் தீவுகளுக்கும் இடையே உயிரியல் வேறுபாடுகள் காணப்படுவது குறித்து 1521ல் பதிவுசெய்துள்ளார். அதுமட்டுமன்றி, வாலசே குறிப்பிட்டிருப்பதுபோல், இரண்டு பகுதிகளுக்கும் இடையே விலங்கு வளங்களில் வேறுபாடுகள் இருப்பது குறித்து ஜார்ஜ் வின்சர் ஏர்ள் ஏற்கெனவே கவனித்துள்ளார். *தென்கிழக்கு ஆசியாவினதும், ஆசுத்திரேலியாவினதும் பௌதீகப் புவியியல் குறித்து* *(On the Physical Geography of South-Eastern Asia and Australia)* என்னும் தலைப்பில் ஏர்ள் 1845ல் ஒரு சிறுநூலை வெளியிட்டார். இதில் கடல் மட்டம் குறைந்திருந்த காலத்தில் மேற்குப் பகுதியில் இருந்த தீவுகள் ஆசியாவுடன் இணைந்திருந்து ஒரே வகையான விலங்கினங்களைக் கொண்டிருப்பது குறித்தும், கிழக்கில் இருந்த தீவுகள் ஆசுத்திரேலியாவுடன் இணைந்திருந்து பைகொண்ட பாலூட்டி இனங்களைக் கொண்டிருப்பது பற்றியும் விபரித்துள்ளார். வாலசு, இப்பகுதிகளில் அவர் மேற்கொண்ட விரிவான பயணங்களைப் பயன்படுத்தியும், "போர்னியோவிற்கும் சாவாவுக்கும் கிழக்கே உள்ள எல்லாத் தீவுகளும், ஒருகாலத்தில் ஆசுத்திரேலிய அல்லது பசுபிக் கண்டத்தின் ஒரு பகுதியாக இருந்து பிரிந்தவை" என்பதை எடுத்துக்காட்டியும், விலங்குவள வேறுபாட்டுக்கான எல்லைக் கோடொன்றை பாலிக்குக் கிழக்கே முன்மொழிந்தார். வாலசுக் கோடு என்னும் பெயரை முதலில் பயன்படுத்தியவர் தாமசு அக்சுலி (Thomas Huxley) ஆவார். 1868 இலண்ட விலங்கியல் கழகத்துக்கு அளித்த கட்டுரை ஒன்றில் அவர் அப்பெயரைப் பயன்படுத்தி, அக்கோட்டை பிலிப்பைன்சுக்கு மேற்கில் குறித்திருந்தார்.. டார்வினின் கூர்ப்பு தொடர்பான எடுகோளை ஆதரித்து ஜோசேப் டால்ட்டன் ஊக்கர் (Joseph Dalton Hooker), ஆசா கிரே (Asa Gray) ஆகியோர் கட்டுரைகளை எழுதிவந்த அதே நேரத்தில், இந்தோனீசியாவில் வாலசின் ஆய்வுகள் உருவாகிக்கொண்டிருந்த கூர்ப்புக் கொள்கையை விளக்குவனவாக அமைந்தன.
# காஞ்சிபுரம் மாவட்டத்திலுள்ள கல்வி நிலையங்கள்

**காஞ்சிபுரம் பள்ளிகள் மற்றும் கல்லூரிகளின் பட்டியல்** (*List of schools and colleges in Kancheepuram*) வரலாற்றில் காஞ்சிபுரம் ‘கடிகாஸ்தானம்’ என்றும், கற்றலில் சிறப்பிடம் என்றும் கூறப்படுகிறது. (*ஆதியிலிருந்தே காஞ்சியில் ‘கடிகாஸ்தானம்’ என்கிற வித்யாசாலைகள் நிறைய இருந்திருக்கின்றன.(வேலூர் மாவட்டத்தில் திருவல்லம் எனும் ஊரின் அருகே உள்ள ஒரு கல்வெட்டில் ‘கடிகை ஏழாயிரவர்' என்று காண்பதிலிருந்து ஏழாயிரம் வித்யார்த்திகள் இங்கு கல்வி பயின்றதைத் தெரிந்து கொள்ளலாம்.*) தொன்மை நகரமான காஞ்சிபுரம், மற்றும் அதனை சுற்றியுள்ள பகுதியில், இன்று பல கல்வி நிறுவனங்கள் சேவையாற்றி வருகின்றன. பொறியியல், கலை மற்றும் அறிவியல், மற்றும் மருத்துவம் போன்றவைகளை கற்பிக்கும் பிரதான பாடசாலைகள் இங்கு பட்டியலிடப்பட்டு உள்ளன.
# மாக்காசார் நீரிணை

**மாக்காசார் நீரிணை** (Makassar Strait) என்பது, இந்தோனீசியத் தீவுகளான போர்னியோவுக்கும், சுலவேசிக்கும் இடையில் அமைந்துள்ள நீரிணையாகும். வடக்கில் இது செலெபெசுக் கடலுடனும், தெற்கில் சாவாக் கடலுடனும் இணைகிறது. போர்னியோவின் மகாக்கம் ஆறு இந்த நீரிணைக்குள்ளேயே கலக்கிறது. இந்த நீரிணையில், போர்னியோத் தீவில் பாலிக்பாப்பான் துறைமுகமும், சுலவேசித் தீவில் மாக்காசார், பாலு ஆகிய துறைமுகங்களும் உள்ளன. மகாக்கம் ஆற்று வழியே நீரிணையில் இருந்து 48 கி.மீ. தொலைவில் சமாரிண்டா நகரம் அமைந்துள்ளது.  
மலாக்கா நீரிணை ஊடாகச் செல்ல முடியாத அளவு பெரிய கப்பல்கள் செல்வதற்கான ஒரு வழியாக இந்த நீரிணை பயன்படுத்தப்படுகிறது.
# மாக்காசார் நீரிணை

## அளவு

பன்னாட்டு நீரியல்வரைவு நிறுவனம் மாக்காசார் நீரிணையை, கிழக்கிந்தியத் தீவுக்கூட்ட நீர்பகுதியில் உள்ள ஒன்று என வரையறுக்கிறது. இந்நிறுவனத்தின் வரையறைகளின்படி மாக்காசார் நீரிணையின் எல்லைகள் வருமாறு::  
போர்னியோவின் கிழக்குக் கரைக்கும், சுலவேசியின் மேற்குக் கரைக்கும் இடையில், வடக்கில் போர்னியோவில் உள்ள தாஞ்சோங் மாங்காலிகாதையும் , சுலவேசியில் உள்ள இசுத்துரோமன் காப்பையும் இணைக்கும் கோட்டையும், தெற்கில் சுலவேசியின் தென்மேற்கு அந்தலை , தானா கேக்கேயின் தெற்குப் புள்ளி, லாவுத் தீவின் தெற்கு முனை , அத்தீவின் மேற்குக் கரையில் உள்ள தாஞ்சோங் கிவி, போர்னியோவில் உள்ள தாஞ்சோங் பெட்டாங் ஆகியவற்றை இணைக்கும் கோடுகள் என்பன நீரிணையின் எல்லைகளாக உள்ளன.
# நவாலி களையோடை கண்ணகி அம்மன் கோவில்

## ஆலய வரலாறு

கர்ண பரம்பைரயாக வந்த ஆலயமாகும். கண்ணகி மதுரையை எரித்து விட்டு மாதகல் அக்கண கடவையில் வந்து இறங்கி அராலி அம்மன் கோவிலை வந்தடைந்து அங்கிருந்து கடற்கரை வழியாக வரும் போது ஆறு பெருகிய காரணத்தால் வயலின் நடுவில் உள்ள ஒரு மண்பிட்டியில் தங்கியிருந்தார். அந்த மண் பிட்டியை பத்தை நாச்சியார் பிட்டி என்று தற்போது அழைக்கப்படுகின்றது.
தலை விரி கோலத்துடன் வயது முதிர்ந்த மாதுவாக நாச்சியார் பிட்டியில் இருந்து இறங்கி அவ் வழியாக நடந்து வந்து கொண்டிருக்கையில் வயலில் மந்தைகளை மேய்த்துக் கொண்டிருந்த சிறுவன் ஒருவன் நின்றான். அவன் அருகே வந்த மூதாட்டி தம்பி எனக்கு சரியாக தலை கடிக்கின்றது. எனக்கு நீ பேன் பார்த்து விடுறாயா? எனக் கேட்டாள் ஆச்சி. அதற்கு அந்த சிறுவன் எனக்கு சரியாக தாகமாக இருக்கிறதுஇ நீ எனக்கு தண்ணீர் தந்தால் உனக்கு நான் பேன் பார்த்து விடுகிறேன் எனக் கூறினான். உடனே தனது கையில் இருந்த பொல்லினால் (முதியவர்கள் கையில் வைத்திருக்கும் கைத்தடி) நிலத்தில் ஊன்றினார். அங்கு அதில் இருந்து தண்ணீர் உருவாகியது. உடனே சிறுவன் நீரை குடித்து விட்டு பேன் பார்ப்பதற்காக. தலையை விரித்துப்பார்த்ததும் தலை முழுவதும் கண்கள் காணப்பட்டன ஆச்சரியமடைந்த சிறுவன். உடனே ஓடி அயலில் உள்ளவர்களைக் கூட்டி வந்தான் மூதாட்டி நான் நித்தம் ஆயிரம் பிழைகளை பொறுக்கின்றேன் என்னை இதில் வைத்து ஆதரியுங்கள் என்று கூறி மறைந்துவிட்டார்.
அதன் பிறகு தான் அவ்விடத்தில் உருவாக்கப்பட்ட ஆலயமே நவாலி களையோடை கண்ணகி அம்மன் கோவிலாகும். இவ்வாலயத்திற்கு பூசகர் மந்திரம் ஓதி பூசை செய்வதில்லை மரபு முறையான பூசை வழிபாடே நடைபெறுகின்றது. அமைக்கப்பட்டதாகவும் பொல்லினால் ஊன்றிய இடத்தில் கிணறு ஒன்றும் கட்டப்பட்டதாக கூறப்படுகின்றது.
# நவாலி களையோடை கண்ணகி அம்மன் கோவில்

## ஆலய அமைவிடம்

இலங்கை திருநாட்டினிலே யாழ் மாவட்டத்தில் நவாலி என்னும் ஊரில் களையோடை கண்ணகி அம்மன் ஆலயம் அமைந்துள்ளது. இவ்வாலயம் வயலும் வயல் சார்ந்த மருத நிலத்தில் வயல்கள் சூழவுள்ள மத்தியில் ஏகாந்தமாய் அமர்ந்து அம்மாள் கோயில் கொண்டுள்ளார்.
இவ் ஆலயத்தை சூழ அருகில் முருகப்பெருமான் ஆலயமும், பிள்ளையார் ஆலயமும், நாகலிங்கேஸ்வரர் ஆலயமும் ஒருங்கே அமைந்திருப்பது இதன் சிறப்பம்சம் ஆகும்.
# நவாலி களையோடை கண்ணகி அம்மன் கோவில்

## ஆலயத்தின் சிறப்பு

கண்ணகி அம்மன் ஆலயம் அடியார்களது நம்பிக்கைக்குரிய தலமாக விளங்குகின்றது. அடியார்களது நம்பிக்கைக்குரிய தலமாக விளங்குகின்றது. அடியார்கள் நேர்த்திக்கடனாக பொங்கல், அவியல் குத்து விளக்கு போன்றவை செய்வது உண்டு. இவற்றோடு பெற்றோர் குழந்தைகளை விலை கொடுத்து வாங்குதல், குழந்தைகளுக்கு அமுதூட்டல் என்பன மதியப்பூசையின் போது நடைபெறும்.
இவ்வாலயத்தின் மகிமை அறிந்து பல ஊர்களிலிருந்து வந்த அவர்களின் நேர்த்தி கடன்களை நிறைவேற்றுவார்கள்.
# நவாலி களையோடை கண்ணகி அம்மன் கோவில்

## பூசைகளும் விழாக்களும்

களையோடை கண்ணகி அம்மன் லயத்தில் கிராமிய முறைப்படியே பூசைகள் நடைபெறும். இங்கு நித்திய பூசை நடைபெறும். மேலும் இவ்வாலயத்தில் பங்குனி திங்கள், வைகாசி விகாகம். ஆடி பூரம் நவராத்திரி திருவெண்பா என்பன இங்கு அனுஸ்ரிக்கப்படும். இதற்கு விசேட பூசைகளும் அன்னதானங்களும் கொடுக்கப்படும் திருவிழாக்களில் ஆடி பூர திருவிழா வெகுவிமர்சையாக கொண்டாடப்படும். அவ்வாலய பூர திருவிழாக்களை ஆலயத்தினை நிர்வாகிக்கும் 10 குடும்பங்கள் முன்னின்று நடத்துவர். இவ்வாலயத்தின் திருவிழாவின் போது சுவாமி உள் வீதி உலா வருகின்றமை சிறப்பம்சமாகும்.
இக்காலத்தில் ஆலயத்தில் சமய சொற்பொழிவுகள் மேள கச்சேரி, கரகம், மயிலாட்டம், ,கற்பூரம் ஏந்துதல், அங்க பிரதட்சனம் செய்தல், முதலான நேர்த்தி கடன்களும் இடம்பெறும்.
# நவாலி களையோடை கண்ணகி அம்மன் கோவில்

## பத்தை நாச்சியார் பிட்டி

இந்திய இராணுவ சிப்பாய்கள் ஒரு மாது காட்சியளிப்பதை கண்டு பயந்து துப்பாக்கியினால் சுட்டனர். துப்பாக்கியில் இருந்து சன்னம் எதுவும் சுடுபடவில்லை. பயந்து போய் அதிகாரிகளுக்கு அறிவிக்க அவர்கள் அயலவர்களிடம் சென்று இது பற்றி விசாரித்தனர். அப்போது கிராம வாசிகள் மதுரையை எரித்த கண்ணகி தான் இங்கு இருக்கின்றார் எனக் கூற எங்களது மதுரை நாட்டு அம்மாவா இங்கு வந்துள்ளார் என கை கூப்பி வணங்கி அன்று தொடக்கம் வெள்ளிஇ ெசவ்வாய்களில் அம்மனுக்கு பூசை செய்து வழிபட்டனர்.
# நவாலி களையோடை கண்ணகி அம்மன் கோவில்

## ஆலய கிணற்றின் சிறப்பு

கண்ணகியம்மன் சிறுவனுக்கு தண்ணீர் கொடுப்பதற்காக பொல்லினால் ஊன்றிய போது உருவாகிய குழி போன்ற இடமே தற்போது கிணறு போல் காட்சியளிக்கின்றது. மேற்கட்டிடம் பாதுகாப்பிற்காக கட்டப்பட்டாலும் உள்ளே எதுவித மாற்றமும் செய்யப்படாமல் பழமை வாய்ந்ததாகவே காணப்படுகின்றது. இக் கிணற்றில் கோடை காலத்திலும் நீர் வற்றாமல் அதே அளவில் நீர் காணப்படவது இதன் சிறப்பில்பாகும்.
# மிந்தோரோ நீரிணை

**மிந்தோரோ நீரிணை** தென் சீனக் கடலையும், சுலு கடலையும் இணைக்கும், பிலிப்பைன்சு நாட்டில் உள்ள ஒரு நீரிணை. இது பிந்தோரோத் தீவையும், பலவான் மாகாணத்தில் உள்ள கலமியத் தீவுகளில் ஒன்றான பசுவங்காத் தீவையும் பிரிக்கின்றது. இத்தீவுகளுக்கு இடையே பிலிப்பைன்சின் மிகப் பெரிய கடலடிப் பாறைத் தொகுதியான அப்போ கடலடிப்பாறை உள்ளது. இது நீரிணையை அப்போ கிழக்குக் கடவை, அப்போ மேற்குக் கடவை என இரண்டாகப் பிரிக்கிறது.  
இந்தியப் பெருங்கடலில் இருந்து பசிபிக் கடலுக்குச் செல்வதற்கான ஒரு மாற்று வழியாக இந்த நீரிணை உள்ளது. குறிப்பாக, மலாக்கப்பெரும அளவிலும் பெரிதான கப்பல்கள் மலாக்கா நீரிணை ஊடாகச் செல்ல முடியாது என்பதால், இவ்வாறான கப்பல்கள் பொதுவாக இந்த வழியாகச் செல்வதுண்டு.  
தற்கால ஆழ அளவியல் முறைகள் மிந்தோரோ நீரிணையினதும், சிபுத்து நீரிணையினதும் நடுப்பகுதிகள் கடைசிப் பனிக்கட்டிக் காலத்திலும் இருந்திருக்கக்கூடிய அளவுக்கு ஆழம் கொண்டவையாக இருந்திருக்கக்கூடும் எனக் காட்டுகின்றன. இது அதே காலப்பகுதியில் பிலிப்பைன்சின் முதல் குடியேறிகள் நிலப்பாலங்களூடாகவே பிலிப்பைன்சை அடைந்தனர் என்னும் கொள்கைக்கு எதிராக உள்ளது.
# ஜாதமாசி

**ஜாதமாசி** (*NARDOSTATHYS GRANDIFLORA*) இது பூக்கும் தாவர இனத்தில் வலேரியன் குடும்பத்தைச் சார்ந்த மூலிகைத்தாவரம் ஆகும். இத்தாவரம் இமயமலைக் காடுகளில் அதிகமாக வளருகிறது. இத்தாவரத்திலிருந்து வாசனையுள்ள
திரவியம் சீனா, நேபாளம் போன்ற நாடுகளில் தயாரிக்கப்படுகிறது. முற்காலங்களில் இதன் மூலம் கிடைக்கும் திரவியங்கள் மத நம்பிக்கையின்படி தெய்வங்களுக்கும் படைக்கப்பட்டுள்ளன.
# பொளிவாய் (பொறியியல்)

உற்பத்தி அல்லது இயந்திரப் பொறியியலில்,**பொளிவாய்** என்பது, ஓர் பொருளினுள் வார்க்கப்படும் (வெட்டப்படும்) நீண்ட-குறுகலான பள்ளம் ஆகும். பொதுவாக இயந்திரத்தின் மற்றொரு பொருள்/பகுதியை அப் பள்ளத்தினுள் நகரவைக்கும் / வழிநடத்தும் நோக்கில், இது வெட்டப்படும்.  
எடுத்துக்காட்டுகளாக:
1. கடினமான பொருளில் (உலோகத்தில்)வெட்டப்படும் இப் பள்ளமானது; வட்டம், முட்டையுரு அல்லது வில்வடிவில் இருக்கலாம். இப் பள்ளத்தில் (அடைப்பி போன்ற) மற்றொரு கூறை பொருத்த (வைக்க) ஏதுவாக இருக்கும்.
1. ஒரு சக்கரம் / கப்பியின்சுற்றளவு முழுவதும் ஏற்படுத்தப்பட்டிருக்கும் குழி, அதில் கயிறை/ வாரை இணைக்க வகை செய்யும்.
# ஓம்பாய் நீரிணை

**ஓம்பாய் நீரிணை** (ஆங்கிலம்: *Ombai Strait*; இந்தோனேசியம்: *Selat Ombai*; போர்த்துகீசியம்: *Estreito de Ombai*; தேதுனம்: *Estreitu Ombai*;) என்பது சுந்தா சிறு தீவுகளின் பகுதிகளான வெத்தார் *(Wetar)*, அத்தாவுரோ *(Atauro),* தீமோர் *(Timor)* ஆகியவற்றில் இருந்து; அலோர் *(Alor Archipelago)* தீவுக் கூட்டங்களைப் பிரிக்கும் நீரிணை ஆகும்.  
இந்த நீரிணை வடக்கில் உள்ள பண்டா கடலையும், தென்மேற்கில் உள்ள சாவு கடலையும் *(Savu Sea)* இணைக்கிறது. வெத்தார் தீவு, இந்தோனீசியாவின் மலுக்கு மாகாணத்தைச் சேர்ந்தது.  
அலோர் தீவுக் கூட்டமும், மேற்கு திமோரும், இந்தோனேசியாவின் கிழக்கு நூசா தெங்காரா மாகாணத்தைச் சேர்ந்தவை. அத்தாவுரோவும், கிழக்குத் திமோரும் கிழக்குத் திமோர் நாட்டுக்கு உரியவை. மலாக்கா நீரிணை வழியாகச் செல்ல முடியாத பெரிய கப்பல்கள் செல்வதற்கான ஒரு மாற்று வழியாகவும் இந்த ஓம்பாய் நீரிணை செயல்படுகிறது.
# புரியிடுதல் (சுடுகலன்)

<nowiki/>யின் வழக்கமான புரியிட்ட குழல் (தயாரிக்கப்பட்ட வருடம் 1891, ஆஸ்திரியா-அங்கேரி]]
கவசவூர்த்தி துமுக்கியில் வார்க்கப்பட்டிருக்கும் மரை]]
**புரியிடுதல்** / **மரையிடுதல்**என்பது,எறியதிற்குஓர் சுழற்சியை அளிப்பதற்கு, சுடுகலனின் குழலில் சுருளை வடிவ பள்ளங்களைகுடைவதே ஆகும். இந்த சுழற்சி எறியத்தின் காற்றியக்க நிலைத்தன்மையையும் துல்லியத்தையும் மேம்படுத்தும்.  
ஒரு முழு சுழற்சியை பூர்த்தி செய்ய தேவைப்படும் தூரத்தை தான் திருகு விகிதம் என்பர். திருகு விகிதம் தான் புரியிடுலை விவரிக்கும். உதாரணமாக: "*10 இன்ச்சில் 1 சுழற்சி"* (1:10 இன்ச்சு), அல்லது *"254மி.மீ.-ல்1 சுழற்சி"* (1:254 மி.மீ.). எந்த அளவிற்கு தூரம் குறைகிறதோ, அந்த அளவிற்கு திருகுதல் "வேகாமாகும்" - இதன் பொருள், நிர்ணயிக்கப்பட்ட திசைவேகத்திற்கு அதிகமான சுழற்சி இருக்கும்.  
இரு பள்ளத்திற்கு இடையில் உள்ள உயர்ந்த இடைவெளியை **<nowiki/>'மேடு' **என குறிப்பிடுவர்.  
சில வகைகளில், புரியிடுதலின் திருகு விகிதம், சீராக அதிகரித்து, சன்னம் வெளியேறும் முனையில் அதிகபட்சமாக இருக்கும், இதை*பெருக்கத் திருகு* என்பர்.
# புரியிடுதல் (சுடுகலன்)

## வரலாறு

மசுகெத்துகள்மரையிடாக் குழல்உடையவை. ஒரே அளவிலான குண்டுகளை உற்பத்தி செய்ய இயலாமையும், சன்னவாய் வழியாக குண்டேற்றுவதைஎளிதாக்கவும்; குண்டுகள் குழலில் பொருந்தாமல் அலைமோதும் வகையில் இருக்கும். இதனால், சுடும்போது குண்டு குழலினுள் முட்டிமோதி, குழலைவிட்டு வெளியேறிய பின் தறிகெட்டுப் பாயும்.  
15-ஆம் நூற்றாண்டின் இறுதியில், ஜெர்மனியின்ஔசுபூர்கில்குழற் புரியிடுதல் கண்டுபிடிக்கப்பட்டது. 1520-ல்நியூரம்பெர்க்கைசேர்ந்த ஆகஸ்ட் கோட்டர், என்ற கவசக் கொல்லர் இதை மேம்படுத்தினார். உண்மையில் புரியிடுதல் 16-ஆம் நூற்றாண்டில் கண்ண்டுபிடிக்கப் பட்டிருந்தாலும், 19-ஆம் நூற்றாண்டில் தான் இது அனைவருக்கும் பரிச்சியமானது.
# புரியிடுதல் (சுடுகலன்)

## வரலாறு

### அண்மைய மேம்பாடுகள்

#### பல்கோண புரியிடுதல்

(வலது). இரு வகைகளும் சுருளை வடிவில்தான் இருக்கும்.]]  
நவீன புரியிடுதலில், கூரான விளிம்புகள் உடையபொளிவாய்(பள்ளம்) வெட்டப் படுகிறது. அண்மையில்,பல்கோண புரியிடுதல்முந்தைய புரி வகைகளை பின்னுக்கு தள்ளிவிட்டது. பல்கோண குழல்கள் அதிக காலம் உழைக்கும், காரணம் - கூரான பள்ளம் இதில் இல்லாததால், குழலில் தேய்மானம் குறைகிறது.
# புரியிடுதல் (சுடுகலன்)

## திருகு விகிதம்

### திருகு விகிதத்தை விவரித்தல்

திருகு விகிதத்தை விவரிக்கும் வழி பின்வருமாறு:  
திருகு விகிதத்தை விவரிக்க, எறியம் ஒரு முழு சுழற்சியை பூர்த்தி செய்திருத்தல் வேண்டும்.  
<math>{T} = \frac{L}{D_{bore}}</math>  
இங்கே:
- T = குழல் விட்டத்தைக்கொண்டு திருகு விகிதம்
- L = எறியம், ஒரு முழு சுழற்சியை முடிக்க தேவையான திருகு நீளம். (மி.மீ./இன்ச்சு)
- D<sub>bore</sub> = குழல் விட்டம் (மேட்டின் விட்டம், மி.மீ./இன்ச்சு)
# புரியிடுதல் (சுடுகலன்)

## திருகு விகிதம்

### சன்ன சுழற்சி

புரியிட்ட குழலில் இருந்து சுடப்படும் சன்னம், நிமடத்திற்கு 300,000-கும் மேலான சுழற்சியை (5 kHz) கொண்டிருக்கும்.  
சுழற்சி 'S' என்பது கீழ்வருமாறு விவரிக்கபடும்,சுழற்சி 'S' என்பது கீழ்வருமாறு விவரிக்கபடும்,
:<math>S = \frac{\upsilon_0}{L}</math>
இங்கே, <math>\upsilon_0</math> = சன்னவாய் திசைவேகம்; L = திருகு விகிதம்
# புரியிடுதல் (சுடுகலன்)

## மேலும் பார்க்க

- புரிதுமுக்கி
- மரையிடாக் குழல்
# வல்வெட்டித்துறை சிவன் கோவில்

**வல்வெட்டித்துறை சிவன் கோவில்** என அழைக்கப்படும் **வல்வை ஶ்ரீ வாலாம்பிகா சமேத வைத்தீஸ்வர சுவாமி கோயில்** இலங்கையின் வடக்கே வல்வெட்டித்துறையில் அமைந்துள்ள ஒரு சிவன் கோவில் ஆகும். இத்தலத்தின் மூலவர் வைத்தீசுவரப் பெருமானும் தாயார் ஶ்ரீவாலாம்பிகா தேவியும் ஆவார். இக்கோயிலை அமைத்தவர் வெங்கடாசலம்பிள்ளை ஆவார்.
# வல்வெட்டித்துறை சிவன் கோவில்

### அமைவிடம்

இக்கோயில் வல்வெட்டித்துறை-காங்கேசன்துறை சாலையில் வல்வைச் சந்தியிலிருந்து 300 யார் தொலைவில் மேற்குத் திசையில் முத்துமாரி அம்மன் கோயிலுக்குத் தென் திசையில் 'இராசிந்தான் கலட்டி’ என்று சொல்லப்படும் காணியில் அமைந்துள்ளது.
# வல்வெட்டித்துறை சிவன் கோவில்

## தல வரலாறு
ஆலயத்தில் 1967ம் வருடம் கடைசியாக நடாத்தப்பட்ட கும்பாபிஷேகத்தின் பின்னர் அடுத்த கும்பாபிஷேகத்தை நடத்துவதற்கு பலதரப்பட்டஇடைஞ்சல்கள் ஏற்பட்டன. இவற்றுள் நாட்டில் ஏற்பட்ட இனப்பிரச்சினையினால் அத்தியாவசியமான கட்டடப் பொருட்களுக்குப் பெரும் தட்டுப்பாடு ஏற்பட்டது. சுமூகநிலை ஏற்பட்டு பொருட்கள் ஒரளவு தட்டுப்பாடின்றிக் கிடைக்கப் பெற்றதும் திருப்பணிகளை மேற்கொண்டு கும்பாபிஷேகத்தை நடாத்துவதற்கு ஏற்பாடுகள் செய்யப்பட்டன. 04.02.2004 அன்று கும்பாபிஷேகத்தை வைத்து கொள்வதென்று தீர்மானிக்கப்பட்டு 07.05.2003 அன்று பாலஸ்தாபனம் செய்யப்பட்டது. அடியார்கள் பலரின் உதவியுடன் திருப்பணி வேலைகள் பூர்த்தியாக்கப்பட்டு தைமாதம் 21ம் நாள் 04.02.2004 அன்று புதன் கிழமை பூர்வபட்சமும், திரயோதசித் திதியும், புனர்பூச நட்சத்தததிரமும், சித்த யோகமும் கூடிய சுபவேளையில் வைத்தீஸ்வரப்பொருமானுக்கும் பரிவார மூர்த்திகளுக்கும் சிவஶ்ரீ.ப.மனோகரக்குருக்கள் அவர்களினால் மஹாகும்பாபிஷேகம் நடாத்தி வைக்கப்பட்டது. இக்கும்பாபிஷேக நிகழ்வில் தென் இந்தியா, மயிலாப்பூர் அருள்மிகு கபாலீஸ்வரர் கோயில் வேதவாத்தியார் ஜீ.ஶ்ரீநிவாச சாஸ்திரிகள் சர்வசாதகாசிரியராகப் பங்கேற்றுக் கொண்டது சிறப்பான அம்சமாகும்.  
இக்கும்பாபிஷேகத்துடன் குண்டு வீச்சுக்களில் சேதமாக்கப்பட்ட இண்டாம் பிரகாரத்திலமைந்த வசந்த மண்டபத்தின் நிலப்பகுதி பளிங்குக் கல்லினால் மாற்றியமைக்கப்பட்டதோடு கோயிலின் கிழக்குப் பகுதியில் அமைந்திருந்து சேதமாக்கப்பட்ட மடங்கள் இரண்டும் உரிமையாளர்களினால் புதுப்பித்துக் கட்டப்பட்டன. அத்தோடு மூன்றாம் பிரகாரத்தின் தெற்கு, மேற்கு, வடக்குத் திசைகளில் உட்பக்கச் சுவர்கள் புதிதாக அமைக்கப்பட்டதுடன், ஆலய வட திசையில் அமைந்திருந்த திருக்குளமும் புனரமைக்கப்பட்டது. இரண்டாம் பிரகாரத்தில் வல்வை நடராஜா பெண் வள்ளியம்மாள் அவர்களினால் 1989 பங்குனி மாதம் கட்டப்பட்ட திருக்கல்யாண மண்டபம் மேலும் 20 அடிகள் நீட்டிக் கட்டப்பட்டது. கோயில் திருப்பணிகள் மேற்கொள்ளப்பட்ட அதேவேளை ஆலய பிரதம குருவின் வதிவிடமும் புதிதாகக் கட்டப்பட்டது . மகா கும்பாபிஷேகத்தையொட்டி ஆதீனகர்த்தர்களினால் மகா கும்பாபிஷேக சிறப்பு மலரொன்றும் வெளியிட்டு வைக்கப்பட்டது.  
ஆலயத்தில் வருங்காலத்தில் முக்கியாமாக மேற்கொள்ளப்பட வேண்டிய பணிகளுள் மேற்குப் பகுதிக் கோபுரம் அமைக்கப்படுதல், தேவிவாசல் கோபுரம் புதிதாக அமைக்கப்படுதல் தெற்குப் பகுதியில் அமைந்துள்ள திருக்குளம் ஆழமாக்கபடுதலோடு சேதமாக்கப்பட்ட பகுதி புனரமைக்கப்படுதலுமாகும்.
# வல்வெட்டித்துறை சிவன் கோவில்

## பூசை முறைகளும் உற்சவ செயற்பாடுகளும்

ஆறுகாலப் பூசை உட்பட ஒரு சிவன் ஆலத்தில் இடம் பெற வேண்டிய அனைத்து வகையான பூசைகளும், எல்லா வகையான சிறப்புக்களுடனும் இடம் பெறுகின்றன.  
வருடாந்த மகோற்சவத்தின் போது இடம்பெறும் பஞ்சரத தேர்த்திருவிழா, சமுத்திரத் தீர்த்தம், கல்யாணத் திருவிழா என்பன ஆலயத்தின் சிறப்பை வெளிக்காட்டுகின்றன.
# வல்வெட்டித்துறை சிவன் கோவில்

## பூசை முறைகளும் உற்சவ செயற்பாடுகளும்

### மகோற்சவம்

பங்குனி மாத பௌர்ணமி நட்சத்திரத்திற்கு முதல் 15 நாட்கள் பிரமோற்சவம் எனப்படும் மகோற்சவம் வெகு சிறப்பாக நடைபெறும். மகோற்சவ முதலாம் கிரியை ஆலய வாமபாகத்திலுள்ள கிராம தேவதையான ஸ்ரீ முத்துமாரி அம்பாள் தனது சிங்க வாகனத்தில் திரு வீதி உலா வருவார். மறுநாள் ஊரின் மூலைமுடுக்கு எல்லாம் வாதவூரர் சிவபெருமான் ஆணைப்படி சென்று மகோற்சவத்தை அறிவித்து ஓர் ஊர்வலம் செல்லும்.  
பின்னர் அமாவாசைத் திதியில் கொடியேற்றத் திருவிழா வெகு சிறப்பாக நடைபெறும் அன்று மாலை விநாயகருக்கு சிறப்பு யாகம் ஆரம்பித்து முதல் மூன்று நாள் உற்சவம் நடைபெற்று விநாயகருக்கு மூர்த்தி கரத்தை அதிகரிக்கப்படும். பின்னர் மூன்று நாட்கள் வள்ளி தெய்வானை சமேத முருகனுக்கும் உற்சவம் நடைபெற்று கடைசி நாள் தீர்த்தோற்சவம் நடைபெறும்.  
7ம் நாள் மாலையில் மகாயாகம் சிவபெருமானுக்கு தொடங்கி சிவபெருமான் அம்பாள் சகிதம் விநாயகர் முருகன் சண்டேசுவரர் சகிதம் வசந்த மண்டபத்தில் விஷேட சோடசோபன பூசையுடன் மகா ஆசீர்வாதம் நடைபெற்று சந்திரசேகரப் பட்டம் மூலமூர்த்தி சார்பாக பிரதம குருவால் சூட்டப்படும். இப்படியாக திருவிழாக்கள் நடைபெற்று இறுதி நாள் தீர்த்தோற்சவத் தினமான பங்குனி பூரணயில் நடராஜருக்கு விஷேட அபிஷேகம் நடைபெற்று நடராஜர் சகிதம் திருவீதி வலம் வருவார். பின் சுவாமி அம்பாள் வெள்ளி இடப வாகனத்தில் விநாயகர் வள்ளி தெய்வானை சமேத முருகன் சண்டேஸ்வரர் 11ஃ2 கிலோ மீற்றர் தூரத்தில் உள்ள ஊறணி சமுத்திர தீர்த்தமாடி பின் நெடியகாட்டில் உள்ள திருச்சிற்றம்பல பிள்ளளையார் ஆலயத்தில் தங்கி மாலை இறைவன் இறைவியை மணம் முடித்து பங்குனி உத்தர பௌர்ணமியை சித்தரிக்கும் நாள் திருமணகோல காட்சியுடன் ஆலயம் திரும்புவார். அதன் பின் பிராயச்சித்த அபிஷேகம் முடிந்த பின் கொடியிறக்கம் நடைபெறும். அதன் மறுநாள் ஊடல் திருவிழா நடைபெறும்.  
தீர்த்தோற்சவத்துக்கு மறுநாள் சுந்தரருக்காக சுவாமி பரவையாரிடம் தூது சென்ற சம்பவத்தையிட்டு அம்மன் சுவாமி ஊடல் நடக்கும் சுந்தரர் சுவாமிக்காக அம்மனிடம் தூது சென்று ஒற்றுமையாக்குவார். இரவு அம்மன் உற்சவம் நடைபெறும்.
# வல்வெட்டித்துறை சிவன் கோவில்

## உசாத்துணைகள்

- வல்வை ஶ்ரீ வாலாம்பிகா சமேத வைத்தீஸ்வர சுவாமி கோயில் குடமுழுக்கு விழா மலர் - 11 ஆனி 1967
- வல்வை ஶ்ரீ வாலாம்பிகா சமேத வைத்தீஸ்வர சுவாமி கோயில், மஹாகும்பாவிஷேக மலர் - 04 சித்திரை 2004
- ஈழத்துச் சிவாலயங்கள்- (வெளியீடு : ஸ்ரீமத் சபாரத்தின சுவாமிகள் தொண்டர் சபை)
- வல்வெட்டித்துறை வரலாற்றுச் சுவடுகள்-இரண்டாம் பதிப்பு - (ஆசிரியர் : வல்வை.ந.நகுலசிகாமணி)
- சைவநீதி -பொங்கல் விழா மலர் - (வெளியீடு: கனடா இந்து மாமன்றம்,2014)
# கப்பல் அளவைகள்

**கப்பல் அளவைகள்** என்பன, கப்பல்களின் வடிவமைப்பு, செயற்பாடு, விதிமுறைகள் என்பன தொடர்பில் பயன்படுத்தப்படும் பல்வேறு அளவுகளைக் குறிக்கும். பொதுவாகக் கப்பல்கள் காவிச்செல்லவுள்ள பண்டங்களையும், பிற கடல்வழிப் போக்குவரத்துத் தேவைகளையும் கருத்தில்கொண்டு கப்பல்களின் அளவுகள் தீர்மானிக்கப்படுகின்றன. கப்பல்களை வகைகளாகப் பிரிப்பதற்கும் கப்பல் அளவைகள் பயன்படுகின்றன. கப்பல்கள் ஏற்றிச்செல்லக்கூடிய பொருட்களின் அளவைக்கொண்டு, அதாவது கப்பல்களின் கொள்ளளவைக்கொண்டு அவற்றை வகைப்படுத்துவது உண்டு. கப்பல் போக்குவரத்துப் பாதைகளில் உள்ள பல்வேறு , கால்வாய்ப்பூட்டுக்கள்,நீரிணைகள் போன்றவற்றினூடாகச் செல்லக்கூடிய கப்பல்கள் தொடர்பான விதிமுறைகளை உருவாக்குவதற்கும், அவற்றின் அடிப்படையில் கப்பல்களை வகைப்படுத்துவதற்கும் கப்பல்களின் அகலம், உயரம், மிதப்புயரம் போன்ற நீள அளவைகள் பயன்படுகின்றன.
# கப்பல் அளவைகள்

## அளவைகளும் வரைவிலக்கணங்களும்

**அகலம்** (Beam ) - கப்பலின் அகலத்தின் அளவு. இதில் இரு வகைகள் உள்ளன.
: **ஒட்டுமொத்த அகலம்** - நீர்மட்டத்தில் அளக்கப்பட்ட கப்பலின் ஒட்டுமொத்த அகலம்.
: **மையக் கோட்டு அகலம்** - இது பலசுவர்க் கப்பல்களில் பயன்படுகிறது. கட்டுமரங்களுக்கு ஒரு பக்கச் சுவரின் மையக்கோடிலிருந்து மறு பக்கச் சுவரின் மையக்கோட்டுக்கு இடையில் தள மட்டத்தில் அளக்கப்படும் செங்குத்துத் தூரம்.  
**கனம்** (Cube) - இது கப்பலின் சரக்குக் கொள்ளளவு ஆகும். கன அடியில் அளக்கப்படுகிறது. இரண்டு பொது வகைகள் உள்ளன.
: **பொதிக் கனம்** - கப்பலில் சரக்குகளுக்கான இடவசதியின் அளவைக் குறிக்கிறது. இது கன அடியில் அளக்கப்படுகிறது. இது, சரக்கு கப்பலின் வடிவத்துக்குப் பொருந்திவராத வடிவங்களைக் கொண்ட, பொதிகளாக் கட்டப்பட்ட அல்லது பெட்டிகளில் அடைக்கப்பட்ட சரக்குகளுக்கு உரியது.
: **தானியக் கனம்** - இதுவும் கன அடியில் அளக்கப்படும் சரக்குக் கொள்ளளவு அளவு ஆகும். ஆனால் இது கப்பலின் வடிவத்துக்கு ஏற்றவகையில் இடத்தை நிரப்பக்கூடிய தானியம் போன்ற சரக்குகளுக்கு உரியது.  
**இடப்பெயர்ச்சி** - இது கப்பல்களின் நிறையை அளப்பதற்கான ஒரு அளவை. பொதுவாகப் போர்க் கப்பகள் தொடர்பிலேயே பயன்படுத்தப்படுகின்றது. இது 2,240 இறாத்தல்களைக் கொண்ட நீளத் தொன்னில், அல்லது 1,000 கிலோ கிராம் அளவுள்ள மெட்ரிக் தொன்னில் அளக்கப்படுகின்றது. இது அலகுகளும் மிகக் குறைவான வேறுபாட்டைக் கொண்டிருப்பதனால் (2,240 இறாத்தல் = 1,016 கிலோகிராமும் 1,000 கிலோகிராம் = 2,205 இறாத்தலும் ஆகும்), பொதுவாக இவற்றை வேறுபடுத்துவது இல்லை.
: **இடப்பெயர்ச்சி, இலகு** - சரக்கு, எரிபொருள், களஞ்சியப்படுத்திய பொருட்கள், பயணிகள், பணியாளர் ஆகிவற்றின் நிறையை உள்ளாடக்காத கப்பலின் நிறை. ஆனால் கொதிகலன் களில் நீராவியாகும் மட்டத்துக்கு உள்ள நீரின் நிறை உள்ளடக்கப்படுகிறது.
: **இடப்பெயர்ச்சி, சுமையேற்றிய** - சரக்கு, எரிபொருள், நீர், களஞ்சியப்படுத்திய பொருட்கள், பயணிகள், பணியாளர் ஆகியவற்றின் நிறைகளையும் உள்ளடக்கிய கப்பலின் நிறை.
: **ஏந்துபழு தொன்னளவு** - இது சுமையேற்றிய இடப்பெயர்ச்சிக்கும், இலகு இடப்பெயர்ச்சிக்கும் இடையிலான வேறுபாடு ஆகும். இது கப்பலின் மொத்தக் காவும் கொள்ளளவைக் குறிக்கிறது.
: **சரக்கு ஏந்துபழு தொன்னளவு** - இது ஏந்துபழுத் தொன்னளவில் இருந்து எரிபொருள், நீர், களஞ்சியப் பொருட்கள் போன்ற பயணத்தின்போது பயன்படுத்தப்படும் பொருட்களின் நிறையைக் கழிப்பதானால் வரும் மிகுதியைக் குறிக்கும்.  
**மிதப்புயரம்** - கப்பல் அடிக்கட்டையில் கீழ்ப்பகுதியில் இருந்து நீர்மட்டம் வரையிலான செங்குத்துத் தூரம். இது கப்பல் பயணம் செய்யக்கூடிய நீர்ப்பகுதியின் மிகக் குறைந்த ஆழத்தைக் கண்டறியப் பயன்படுகிறது.  
**மிதப்புயரம், வளி** - இது, சுமையேற்றப்பட்ட நிலையில், நீர்மட்டத்தில் இருந்து கப்பலின் மிக உயரத்திலான புள்ளிக்கான (அலைவாங்கிகள் உள்ளிட்ட) செங்குத்துத் தூரத்தைக் குறிக்கிறது. இது, கப்பல் நீர் வழிகளிக்குக் குறுக்கே அமைந்த பாலங்கள் போன்ற தடைகளுக்குக் கீழால் செல்லுமா என்பதை அறியப் பயன்படுகிறது.  
**நீளம்** - இது கப்பலின் மிகவும் முன்னுக்கு அமைந்துள்ள புள்ளியில் இருந்து பிற்பகுதியில் கடைசிப் புள்ளி வரையான தூரம் ஆகும்.
: **ஒட்டுமொத்த நீளம்** - கப்பலின் மிகக்கூடிய நீளம்.
: **நீர்மட்ட நீளம்** - நீர் மட்டத்தில் அளக்கப்படும் கப்பலின் நீளம்.  
**சுழல்தண்டுக் குதிரைவலு**  
**கோடை நீர்மட்டம்**  
**தொன்**
: **கணக்கிட்ட தொன்**
: **பதிவுத் தொன்**
: **எடைத் தொன்**  
**தொன்னளவு**
: **மொத்தத் தொன்கள்**
: **நிகரத் தொன்கள்**
# திருவிழிப்பு

**திருவிழிப்பு**(Greek: *pannychis*, or *agrypnia* ), என்பது சமயம் உட்பட பல நோக்கங்களுக்காக உறங்காமல் விழித்திருந்து கடைபிடிக்கும் காலத்தினைக் குறிக்கும். இக்கால அளவு இலத்தீன் மற்றும் ஆங்கில மொழிகளில் ஒரு விழாவின் முந்தைய நாளைக்குறிக்க பயன்படுகின்றது.
# திருவிழிப்பு

## சமய விழாக்களின் திருவிழிப்பு

கிறித்தவ பண்டிகைகளின் முந்தைய நாளின் மாலைப்பொழுதிலிருந்து திருவிழிப்பு கடைபிடிக்கப்படுகின்றது. இது யூத வழக்கப்படி ஒரு நாள் என்பது மாலைப்பொழுதில் தொடங்கி மறுநாள் மாலையில் முடிவுறும் என்னும் காலக்கணிப்பு முறையினை அடிப்படையாகக் கொண்டது. இவ்வகை சடங்குகளில் மன்றாட்டுகள், பாடல்கள், திருப்பாடல்கள், திருச்சபைத் தந்தையர்களின் எழுத்துகள் முதலியன வாசிக்கப்படுவதும், மறையுரையும் இருக்கும். அதனோடு அமைதியான தியானமும் கடைபிடிக்கப்படலாம்.  
இவ்வகை திருவிழிப்புகளில் மிகவும் அதிகம் கடைபிடிக்கப்படுவது புனித சனி மற்றும் உயிர்ப்பு ஞாயிறுக்கு இடையே உள்ள இரவில் கடைபிடிக்கப்படும் பாஸ்கா திருவிழிப்பு ஆகும். கிறித்துமசுக்கு முந்தைய நாளிலும் திருவிழிப்பு கடைபிடிக்கப்படுகின்றது.  
கிழக்கு மரபுவழி திருச்சபையில் முழு இரவு திருவிழிப்பு என்பது திருவழிபாட்டு ஆண்டில் வரும் மிகவும் குறிக்கத்தக்க விழாக்கள் மற்றும் புனிதர்களின் விழாக்களுக்கும் கடைபிடிக்கப்படுகின்றது.  
திருவிழிப்பு நாள் பொதுவாக ஆங்கிலிக்கம், லூதரனியம் மற்றும் மெதடிசத் திருச்சபைகளில் விடுமுறை நாள் ஆகும்.
# திருவிழிப்பு

## ஒரு இறப்புக்குப்பின்பு

யூத சமயத்தில் ஒரு யூதர் இறந்தப்பின்பு அவரின் அடக்கச்சடங்கு துவங்கும் வரை அவரின் உடலோடு திருவிழிப்பில் காத்திருந்து பல மன்றாட்டுகள் செய்வது வழக்கம்.  
கிறித்தவத்தில் குறிப்பாக கிழக்கு மரபுவழி திருச்சபை மற்றும் கத்தோலிக்க திருச்சபையின் மரபுப்படி ஒருவர் நோயுற்றிருக்கும் போதோ அல்லது அருவரின் நினைவேந்தல் நாட்களின் போதோ திருவிழிப்பில் இருப்பது வழக்கம். இது இறந்தவருக்காக மன்றாடுவதற்காகவும் அவரின் உடலை தனியே விடாதிருக்கவும் ஆகும்.
# ஜம்புகோளப்பட்டினம்

நாவலந்தீவு என்றழைக்கப்படும் ஜம்புல்லைத்தீவிலேயே இப்பட்டினம் அமைந்துள்ளமையால் சம்புத்துறை/சம்பில்துறை எனவும் நாவல் என்றால் 'ஜம்பு' என்று சிங்களத்தில் கூறப்படுவதால் **ஜம்புகோளப்பட்டினம்** என்று தமிழ் நூல்களும், பாளி நூல்களும் அழைத்தன. யாழ்ப்பாணக் குடாநாட்டின் இன்றைய வலி கிராமம் பகுதி முன்னர் ஜம்புதீவு என அழைக்கப்பட்டது. ஜம்புதீவு என்றால் நாவலந்தீவு எனலாம். தீவு என்ற பெயருகேற்ப வலிகாமம் முன்பு நாற்புறமும் கடலால் சூழப்பட்டிருந்தது. கிழக்கே உப்பாற்றையும் தொண்டமானற்றயும் பிரித்து காலகதியில் ஓர் நிலமேடு ஒன்று தோன்றியது. இந் நாவலந்தீவிலேயே ஐம்புகோளப்பட்டினம் என்ற துறை உள்ளது.இத் துறைமுகம் யாழ்ப்பாணத்தில் உள்ள திருவடிநிலைக்கு சிறிது தூரத்தில் இருக்கின்றது. இத் துறைமுகம் சிறந்த வாணிப நிலையமாக விளங்கியது. இலங்கையில் கிடைத்த பொருள்கள் மட்டுமன்றி, கீழத்தேச மேலைத்தேச வாணிபப்பொருட்களும் இத் துறைக்கு வந்து சேர்ந்து ஒரு பண்டமாற்று வாணிப நிலையமாக விளங்கியது. சாம்பில்துறை வலிகாமத்தில் அமையும் ஊராகும். இதன் பழைய பெயர்களாக **சம்புகோவளம், ஜம்புகோளம், சம்புக்கல், ஜம்புகோளப்பட்டினம், ஜம்புத்துறை** ஆகும்.
# ஜம்புகோளப்பட்டினம்

## **வரலாறு **
# பொட்டாசியம் தயோ அசிட்டேட்டு

**பொட்டாசியம் தயோ அசிட்டேட்டு** *(Potassium thioacetate)* என்பது C<sub>2</sub>H<sub>3</sub>KOS என்ற மூலக்கூறு வாய்ப்பாடு கொண்ட கரிம கந்தகச் சேர்மமாகும். வெண்மை நிறத்தில் நீரில் கரையக்கூடிய திண்மமாக உள்ள இச்சேர்மம் தயோ அசிட்டேடு எசுத்தர்களையும் பிற வழிப்பொருட்களையும் தயாரிப்பதற்குரிய வினைப்பொருளாகப் பயன்படுகிறது
.
# பொட்டாசியம் தயோ அசிட்டேட்டு

## தயாரிப்பும் வினைகளும்

அசிட்டைல் குளோரைடு மற்றும் பொட்டாசியம் ஐதரசன் சல்பைடு ஆகிய சேர்மங்களைச் சேர்த்து வினைபுரியச் செய்வதால் பொட்டாசியம் தயோ அசிட்டேட்டு தயாரிக்க முடியும்.
:CH<sub>3</sub>COCl + 2 KSH → KCl + CH<sub>3</sub>COSK + H<sub>2</sub>S
தயோ அசிட்டிக் அமிலத்துடன் பொட்டாசியம் ஐதராக்சைடு சேர்த்து நடுநிலையாக்கம் செய்வதாலும் பொட்டாசியம் தயோ அசிட்டேட்டு தயாரிக்க முடியும்.
:CH<sub>3</sub>COSK + RX → CH<sub>3</sub>COSR + KX (X = halide)
பொட்டாசியம் தயோ அசிட்டேட்டு, ஆல்க்கைலேற்றும் முகவர்களுடன் வினைபுரிந்து தயோ அசிட்டேட்டு எசுத்தர்களைக் கொடுக்கிறது என்பது பொதுப் பயன்பாடாகும்.
:CH<sub>3</sub>COSR + H<sub>2</sub>O → CH<sub>3</sub>CO<sub>2</sub>H + RSH
# டைமெத்தில்டைதயோகார்பமேட்டு

**டைமெத்தில்டைதயோகார்பமேட்டு** *(Dimethyldithiocarbamate)* என்பது டைதயோகார்பமேட்டு என வகைப்படுத்தப்பட்ட ஒரு வேதிச் சேர்மம் ஆகும்.இதை இருமெத்தில்யிருதயோகார்பமேட்டு என்றும் அழைக்கிறார்கள். பல பூச்சிக் கொல்லி உப்புகள் சேர்ந்து இச்சேர்மம் உருவாகிறது. துத்தநாக டைமெத்தில்டைதயோகார்பமேட்டு, பெர்ரிக் டைமெத்தில்டைதயோகார்பமேட்டு, சோடியம் டைமெத்தில்டைதயோகார்பமேட்டு மற்றும் பொட்டாசியம் டைமெத்தில்டைதயோகார்பமேட்டு போன்றவை இவ்வுப்புகளாகும். தைராம் எனப்படும் ஆக்சிசனேற்ற வடிவமும் இவ்வகையைச் சேர்ந்த ஒரு சேர்மமாகும்
.
# கந்தரோடை தொல்லியல் களம்

கந்தரோடை என்று அழைக்கப்படும் ஊர் 2500 ஆண்டுகளுக்கு முற்பட்ட வரலாற்றுத் தன்மை கொண்டுள்ளது. அதாவது கிறிஸ்துவுக்கு முன் 500 ஆண்டுகளுக்கும் மேலான வரலாற்றை உடையது என்று ஆய்வாளர்கள் தெளிவுபடுத்தியுள்ளனர்."யாழ்ப்பாண மாவட்டத்தில் உள்ள தொல்லியல் களங்களுல் மிகவும் பழைமை வாய்ந்தது மட்டும் இன்றி மிக பிரசித்தி பெற்றதும் இந்த கந்தரோடை தொல்லியல் களம். (இந்திரபாலா 2006,105)
அண்மையில் 3000 ஆண்டுகள் பழமை வாய்ந்த கருங்கல் அம்மி ஒன்று இங்கு கண்டெக்கப்பட்டமையும் குறிப்பிடதக்கது. (வீரகேசரி 25.06.2013)
இது ஒரு பெருநகரமாக இருந்தது என்றும் வியாபார முக்கிய நிலையமென்ற வகையில் சர்வதேச நாமத்தை கொண்டிருந்தது (பத்மநாதன் 2011, 3)
அதுமட்டுமன்றி, பௌத்த சமயம் இங்கு மலர முன்னர் தமிழர் பண்பாடு நிலவியதாகவும்கூறப்படுகின்றது.ரோமாபுரி,சீனா,சேர,சோழ,பாண்டிய,பல்லவ,சிங்கள அரசு கந்தரோடையுடன் நெருங்கிய தொடர்புகளைக் கொண்டுருந்தமைக்கான சான்றுகளையும் தொல்பொருள் ஆய்வாளர்கள் கண்டறிந்து உள்ளனர். அவை பற்றிய கட்டுரைகள் ஆங்கில,சிங்கள ஆகிய மொழிகளில் வெளிவந்துள்ளன.